《威惠庙成次郡侯玉田卢公韵》
明代·贺一弘

庙新威惠忻今日，像肃清高仰此方。戎马当时分草泽，将军建此启封疆。

业垂海国千年烈，名并漳江一水长。高阁重兴应有数，神灵陟降自云乡。

作者简介：贺一弘，一名一泓，字毅甫，号新溪。大埔人。明世宗嘉靖十九年（一五四○）举人。授龙岩教谕，升萍乡知县。擢萍乡令。以疾致仕。有《壁墩诗集》。清康熙《潮州府志》卷九上有传。